John Kingsley Havers
John Kingsley Havers (* 2. Oktober 1926 in Ascot, England) is en brietschen Jurist.

Leven 

Havers is 1926 in Ascot as Söhn von Brenda Sonerville, borene Nacey, un William Havers boren. He hett dat Winchester College besöcht un hett an dat College Christ Church von de Universität Oxford studeert.

Von 1945 bet 1948 hett he Militärdeenst bi de Rifle Brigade daan.

Havers is verheiraadt mit Margaret Ann, borene Nelson.

Jurist 

Havers is 1952 as Avkaat tolaten un Maat von’n Inner Temple worrn.

1954 is he Crown Counsel in Kenia worrn un weer dor von’n 4. März 1960 bet 15. Juni 1960 un von’n af an 3. September 1961 Senior Crown Counsel.

1963 is he Solicitor General in Brietsch-Honduras worrn un 1966 to’n Generaalstaatsanwalt opstegen. Düt Amt hett he bet 1969 behollen, as he as Viez-Generaalstaatsanwalt na Botswana wesselt is.

1979 is he as Präsident von dat Compensation Assessment Tribunal insett worrn, dat sik mit Kumpensatschonen in de brietschen Militärbasen Akrotiri un Dekelia op Zypern befaten dee.

Later weer he Generaalstaatsanwalt von Gibraltar un Law Revision Commissioner in St. Vincent un de Grenadinen.

Ehren 

1966 is he Kroonanwalt (Queen’s Counsel) worrn.
To Neejohr 1968 is he in’n Order of the British Empire opnahmen worrn.

Footnoten 

Mann
Börger von Grootbritannien
Jurist
Boren 1926